15.05.2021

**Владимир Уйба сёрнитіс Россияса нимйӧза артист Валерий Гергиевкӧд Коми Республикаын культура сӧвмӧдӧм йылысь**

Ода-кора тӧлысь 14 лунӧ Коми Республикаса Юралысь аддзысьліс канму академическӧй Мариинскӧй театрса директоркӧд – художествоа веськӧдлыськӧд. Сійӧ рытнас маэстро веськӧдлӧм улын Мариинскӧй театрса симфоническӧй оркестр сетіс концерт Республикаса опера да балет театрлӧн сцена вылын Ыджыд лунлы сиӧм москваса фестиваль дырйи.

«Тайӧ воыс миянлы аслыспӧлӧс – республикалы тырӧ сё во. И мый Ті тані, Мариинка тані – миянлы зэв тӧдчанатор, - пасйис Коми Республикаса Юралысь Владимир Уйба. - Сыктывкар ӧнісянь пырӧ Россияса сё да джын кар пиӧ, кытчӧ воис Ыджыд лунлы сиӧм фестиваль. Чайта, мый тайӧ лоас бур традицияӧн».

Ыджыд лунлы сиӧм москваса фестивальсӧ вӧлі котыртӧма 2002 воӧ. Во мысти Россияса Президент Владимир Путин отсӧгӧн сійӧ лои ставроссияса фестивальӧн. Сэтчӧ пырӧ нёль уджтас: симфоническӧй, камернӧй, хорӧвӧй да звонильнӧй.

«Фестиваль мунӧ нин странаса 60-ысь унджык регионын. Ме пукті ас водзын мог – дженьыд кадӧн лӧсьӧдны нима фестивальяс сійӧ местаясын, кӧні чужисны нималана композиторъяс. Медым сэні пыр выступайтісны, - висьталіс Валерий Гергиев. - Ӧд ёна тӧдчана копыртчыны сійӧ муыслы, коді чужтіс генийӧс. Ми вӧлім Тихвинын – Римскӧй-Корсаковлӧн чужанінын. Тайӧ вӧлі зэв тӧдчанатор. Он вермы висьтавны, кыдзи сэні олысьяс гордитчӧны асланыс землякӧн».

Ыджыд лунлы сиӧм москваса фестиваль котыртӧмсянь сэні участвуйтіс став мирысь эз ӧти сюрс музыкант, на пиын и мир тшупӧда артистъяс, и том енбияс – П. И. Чайковский нима Войтыркостса конкурсын лауреатъяс.

Фестивальлӧн географияыс воысь воӧ пыр паськалӧ. Талун сэтчӧ пырӧны Россияса 150 кар да вит страна. Фестивальлӧн бурвӧчан концертъяс мунӧны челядьлы шылада школаясын, ветеранъяслы керкаясын, карса больничаясын, кага керкаясын – сэні, кытысь йӧз оз вермыны волыны концерт залъясӧ.

2014 восянь Ыджыд лунлы сиӧм москваса фестиваль котыртысьяс Россия Федерацияса оборона министерствокӧд ӧтув нуӧдӧны бурвӧчан концертъяс военнослужащӧйяслы да налӧн семьяяслы.

Ыджыд лунлы сиӧм москваса фестивальлӧн Бурвӧчан уджтасын медвылыс тшупӧд – Валерий Гергиев веськӧдлӧм улын Мариинскӧй театрса симфоническӧй оркестрлӧн Москваын Поклоннӧй гӧра вылын Победа лунӧ мунысь концерт. Быд во сійӧ чукӧртӧ 300 сюрс гӧгӧр кывзысьӧс.

15.05.2021

Владимир Уйба обсудил с народным артистом России Валерием Гергиевым вопросы развития отрасли культуры в Республике Коми

Встреча Главы Республики Коми с художественным руководителем – директором Государственного академического Мариинского театра состоялась 14 мая. В этот день вечером симфонический оркестр Мариинского театра под руководством маэстро выступил на сцене Республиканского театра оперы и балета в рамках Московского Пасхального фестиваля.

«Для нас этот год особенный – год празднования столетия республики. То, что Вы здесь, Мариинка здесь – для нас это очень важно, - отметил Глава Республики Коми Владимир Уйба. – Теперь Сыктывкар в числе полутора сотен городов России, куда Пасхальный фестиваль пришёл. Надеюсь, что это станет доброй традицией».

Московский Пасхальный фестиваль был создан в 2002 году. Спустя год при поддержке Президента Российской Федерации Владимира Путина Фестиваль он стал всероссийским. В рамках музыкального форума реализуются четыре крупные программы: симфоническая, камерная, хоровая и звонильная.

«Мы охватили фестивалем уже более 60-ти регионов страны. Я поставил себе задачу – в самые сжатые сроки определить именные фестивали в местах, где родились наши великие композиторы. Чтобы там постоянно проходили выступления, - рассказал Валерий Гергиев. - Ведь очень важно поклониться земле, которая родила гения. Мы были в Тихвине – на родине Римского-Корсакова. Это очень было значимо для нас. И не передать словами, как гордились местные жители своим земляком».

За годы существования Московского Пасхального фестиваля в нём приняли участие несколько тысяч исполнителей со всего мира, среди которых и артисты мировой величины, и молодые таланты – лауреаты Международного конкурса им. П. И. Чайковского.

География фестиваля расширяется с каждым годом. Сегодня он объединяет около 150 городов России и пять стран. Благотворительные концерты фестиваля проводятся в детских музыкальных школах, а также домах ветеранов, городских больницах, домах ребёнка – таким образом организаторы дают возможность услышать выступления мировых звезд тем, кто не может прийти в концертные залы.

С 2014 года в рамках сотрудничества Московского Пасхального фестиваля с Министерством обороны Российской Федерации проводятся благотворительные концерты для военнослужащих и членов их семей.

Кульминация благотворительной программы Московского Пасхального фестиваля – общедоступный концерт Симфонического оркестра Мариинского театра под управлением Валерия Гергиева в День Победы на Поклонной горе в Москве, который ежегодно собирает около 300 тысяч слушателей.

2230